Projektas

LIETUVOS RESPUBLIKOS SEIMO
KRIMINALINĖS ŽVALGYBOS PARLAMENTINĖS KONTROLĖS KOMISIJOS
2013 M. RUDENS SESIJOS ir tarpsesijinio laikotarpio DARBO ATASKAITA
(2013 m. rugsėjo 10 d. – 2014 m. sausio 22 d.)
Seimo rudens sesijos metu įvyko 9 uždari Seimo Kriminalinės žvalgybos parlamentinės kontrolės komisijos (toliau – Komisija) posėdžiai.

Komisija 2013 m. rugsėjo 18 d. posėdžio metu svarstė  Komisijos 2013 metų II (pavasario) sesijos veiklos ataskaitos ir Komisijos 2013 metų III (rudens) sesijos darbo plano projektus, Komisijos nariai teikė pastabas ir pasiūlymus dėl aktualių darbo veiklos krypčių.

2013 m. spalio 2 d. uždaro bendro posėdžio metu kartu su Seimo Nacionalinio saugumo ir gynybos komitetu Komisija išklausė Seimo nario Vitalijaus Gailiaus informaciją dėl galimai padarytų nusikalstamų veikų, valstybės pareigūnų neteisėtų veiksmų, teisėsaugos institucijų tyrimų. Komisija kreipėsi į Valstybės saugumo departamentą dėl Seimo nario viešų pasisakymų, prašydama pateikti informaciją dėl Seimo nario Vitalijaus Gailiaus ir Vytauto Giržado atžvilgiu atlikto operatyvinio ir ikiteisminio tyrimo dėl valstybės paslapties atskleidimo.

Komisija 2013 m. lapkričio 6 d. uždaro posėdžio metu su Valstybės saugumo departamento atstovais nagrinėjo klausimą dėl  įslaptintos informacijos neteisėto atskleidimo. Komisijos posėdyje dalyvavęs Seimo kancleris Jonas Milerius pažymėjo,  kad Pasak jo, VSD pažyma, dėl kurios galimo nutekinimo atliekamas ikiteisminis tyrimas, buvo adresuota Seimo Pirmininkei Loretai Graužinienei, Užsienio reikalų komiteto pirmininkui Benediktui Juodkai bei Nacionalinio saugumo ir gynybos komiteto pirmininkui Artūrui Paulauskui. J. Milerio teigimu, šie asmenys pažymas pasiėmė vėliau, negu informacija pasirodė žiniasklaidoje, todėl iš Seimo ta informacija negalėjo nutekėti.

Komisija 2013 m. lapkričio 13 d. uždaro bendro posėdžio metu su Seimo Nacionalinio saugumo ir gynybos komitetu buvo išklausyta teisėsaugos institucijų vadovai dėl galimai nutekintos valstybės paslapties žiniasklaidai ir kilusio konflikto tarp Specialiųjų tyrimų tarnybos ir žurnalistų. Posėdžio metu klausinėjami pareigūnai į nemažai klausimų neatsakė, argumentuodami vykstančiu ikiteisminiu tyrimu, tačiau Komisija ir Komitetas nusprendė tęsti savo pradėtą tyrimą ir prašys atliktų žinybinių patikrinimų medžiagos.

Komisija 2013 m. lapkričio 20 d. uždaro posėdžio metu su Seimo Nacionalinio saugumo ir gynybos komitetu išklausė visuomenės informavimo priemonių atstovų dėl galimai nutekintos valstybės paslapties žiniasklaidai ir kilusio konflikto tarp Specialiųjų tyrimų tarnybos ir žurnalistų. Tyrimo metu paaiškėjo, jog reikia keisti įstatymų nuostatas dėl žurnalisto teisės apsaugoti savo informacijos šaltinį ir aiškiau nurodyti, kokiais atvejais teismas gali įpareigoti tai padaryti. Tyrimą organizuojantys prokurorai paskelbė nustatę, kaip įslaptinta informacija pateko į žiniasklaidos priemones ir kas iš valstybės tarnautojų tame dalyvavo, tačiau patikino, kad kvalifikuoti veiką bus galima tik gavus Paslapčių apsaugos koordinavimo komisijos išvadą.


Taip pat bendrame posėdyje apsvarstytas parlamentinio tyrimo, kurį pavedė atlikti Seimas dėl klausimų, nurodytų Seimo nutarimo "Dėl Seimo laikinosios tyrimo komisijos sudarymo dėl galimai neteisėto poveikio valstybės institucijoms faktinių aplinkybių nustatymo bei organizuotos asmenų grupės galimų sąsajų su Valstybės saugumo departamentu ištyrimo" projekte XIIP-1065, vykdymo planas.
Komisija 2013 m. lapkričio 27 d. uždaro bendro posėdžio metu su Nacionalinio saugumo ir gynybos komitetu aptarė parlamentinio tyrimo, kurį pavedė atlikti Seimas dėl klausimų, nurodytų Seimo nutarimo "Dėl Seimo laikinosios tyrimo komisijos sudarymo dėl galimai neteisėto poveikio valstybės institucijoms faktinių aplinkybių nustatymo bei organizuotos asmenų grupės galimų sąsajų su Valstybės saugumo departamentu ištyrimo" projekte XIIP-1065, vykdymo planą. Pritarta, kad komisija ir komitetas savo posėdžius pradės nuo 2013 m. gruodžio 4 d., susipažins su Seimo laikinųjų tyrimo komisijų, nurodytų minėtame Seimo nutarime, medžiaga, bendruose komiteto ir komisijos posėdžiuose išklausys Seimo nutarimo projekte nurodytų laikinųjų tyrimo komisijų pirmininkų informaciją bei formuluos konkrečius klausimus parlamentiniam tyrimui. Iki 2014 m. kovo 19 d. planuojama parengti šio parlamentinio tyrimo išvadas.


2013 m. gruodžio 11  d. bendro uždaro posėdžio metu su Nacionalinio saugumo ir gynybos komitetu patvirtino parlamentinio tyrimo reglamentą. Posėdžio metu išklausyta Seimo nario Valentino Mazuronio informacija dėl Seimo laikinosios tyrimo komisijos dėl Lietuvos Respublikoje veikiančių komercinių bankų priežiūros efektyvumo ir situacijos bankrutuojančioje akcinėje bendrovėje banke „Snoras“ išaiškinimo. Taip pat Komisija / Komitetas tęsdamas Seimo  protokoliniu nutarimu pavestą parlamentinį tyrimą išklausė Valstybės saugumo departamento direktoriaus Gedimino Grinos ir pavaduotojo Romualdo Vaišnoro atsakymus į Komisijos/ Komiteto narių klausimus.
                 2013 m. gruodžio 18  d. bendro uždaro posėdžio metu su Nacionalinio saugumo ir gynybos komitetu tęsė tyrimą dėl Seimo valdybos pavedimo  dėl Specialiųjų tyrimų tarnybos veiksmų prieš Seimo kanceliarijos darbuotoją ir žiniasklaidos atstovus bei Valstybės saugumo departamento parengtos įslaptintos informacijos neteisėto atskleidimo. Komisijos / Komiteto posėdyje dalyvavę Specialiųjų tyrimų tarnybos direktorius Saulius Urbanavičius teigė, kad veiksmai dėl naujienų agentūros BNS paviešintos Valstybės saugumo departamento (VSD) pažymos yra tęsiami. Direktorius pažymėjo, kad yra suplanuoti veiksmai, kuriuos atlikus bus toliau sprendžiama ikiteisminio tyrimo eiga. 
                2014 m. sausio 22 d. bendro uždaro posėdžio metu kartu su Nacionalinio saugumo ir gynybos komitetu toliau nagrinėjo parlamentinio tyrimo klausimas. Posėdžio metu išklausyta buvusio Vidaus reikalų ministro Raimundo Palaičio, buvusio Vidaus reikalų viceministro Mindaugo Ladigos, Lietuvos banko  valdybos pirmininko Vito Vasiliausko informacija. 
Pareiškimų ir raštų nagrinėjimas
Seimo rudens sesijos metu (2013 m. rugsėjo 10 d. – 2013 m. gruodžio 23 d.) Komisija:

· gavo pareiškimų, raštų ir kitų dokumentų – 43;

· parengė atsakymų ir raštų –39 .

